text: [{"text_idx": "#000008", "text": "Danyele mu Muta wa Bantambo"}, {"text_idx": "#000010", "text": "Pano mulopwe wa Babiloni i Dadiusa. Usenswe Danyele bininge mwanda Danyele udi biyampe kadi udi na n\u0303eni. Dadiusa watonge Danyele bu mukulumpe mwendeji mu bulopwe bwandi. Ino bantu bakwabo abakwatyilwa Danyele mukao, pano tala kyobalonga."}, {"text_idx": "#000011", "text": "Abaenda kudi Dadiusa kebamunena\u2019mba: \u2018A mulopwe, tubeivwanika utu\u0304le kijila kya\u2019mba, mu mafuku 30 i kutupu wa kuto\u0304ta leza nansha muntu ungi, poso abe mulopwe. Muntu wa kupela ukelwa mu bantambo.\u2019 Dadiusa kayukilepo kisakila bano bantu kino kijila. Ino wamone bu i kiyampe, penepo walembeja kino kijila. Pano kijila kekikyalamunwapo."}, {"text_idx": "#000012", "text": "Danyele pa kwivwana kino kijila, waenda kwandi kalombela\u2019nka mwalongelanga nyeke. Bantu babi\u2019ba bayukile amba Danyele kakalekapo kuto\u0304ta Yehova. Abasangala mwanda bimweka bu mpango yabo ya kutalula Danyele isa kufikidila."}, {"text_idx": "#000013", "text": "Mulopwe Dadiusa wealakanya pa kuyuka kyadi kisakila bantu kino kijila. Nandi kakishintapo kijila, penepo wanena bele Danyele mu muta wa bantambo. Ino mulopwe wanena Danyele\u2019mba: \u2018Nkulupile\u2019mba Leza obe oingidila ukakupandija.\u2019"}, {"text_idx": "#000014", "text": "Dadiusa watompola ne kula\u0304la mpika bufuku\u2019bwa. Pa kukya\u2019bo, wanyemena ku muta wa bantambo. Mutale popa. Waela lubila\u2019mba: \u2018Danyele, mwingidi wa Leza mu\u0304mi! Lelo Leza oingidilanga wakupandija ku bantambo?\u2019"}, {"text_idx": "#000016", "text": "Mulopwe wasangala. Wanena ba\u0304bule Danyele mu muta. Kupwa waeleja\u2019mo bantu babi basakile Danyele elwe mu bantambo. Kebafikilepo ne panshi pene, bantambo abebafyonte ne kutyumuna mikupa yabo."}]